Diari Oficial de la Generalitat Valenciana


Sumari del DOGV 3358, del 26-10-1998 (1998/8484)

Recurs ordinari número 71/97. Notificació de resolució.
-------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/8484


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número 71/97. Notificació de resolució. [1998/A8484]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal notificar la resolució del recurs ordinari amb número de referència interna R.71/97 al senyor Fernando Blanco Seco, domiciliat a la Carretera Nacional 332-M. Baixa, 2, edifici La Cala 2-2-A, de Finestrat.
  
«Resolució
  
Una vegada ha sigut examinat el recurs ordinari formulat pel senyor Fernando Blanco Seco contra la resolució del Servei Territorial d'Arquitectura i Habitatge d'Alacant en l'expedient per sol·licitud de visat de contracte i ajuda econòmica directa per a adquisició protegida d'un habitatge de preu taxat 03/1T/1353/96/069.
  
Antecedents de fet
  
Primer
  
El senyor Fernando Blanco Seco va sol·licitar el 27 de març de 1996 concessió d'ajudes econòmiques públiques per a l'adquisició de l'habitatge, situat a Finestrat, Carretera Nacional 332, esq. avinguda Marina Baixa, 2-2.n-A.
  
Segon
  
El 15 de juliol de 1996, el sol·licitant esmentat torna a demanar la concessió d'ajudes econòmiques públiques per al mateix habitatge objecte de la compravenda anterior.
  
Tercer
  
En vista de l'expedient, el Servei Territorial dicta una resolució per la qual acorda no admetre a tràmit la sol·licitud d'ajudes econòmiques directes presentada, ja que estimava que, traslladat el principi jurídic general del nostre dret de cosa jutjada a l'ordenament administratiu, és impossible tornar a sol·licitar el mateix quan coincideixen sol·licitant i cosa objecte de la compravenda.
  
Quart
  
Contra aquesta resolució l'interessat interposa un recurs ordinari dins del termini i en la forma escaient amb les al·legacions que consten en el recurs i que ací donem per reproduïdes a fi de ser breus.
  
Fonaments de dret
  
Primer
  
Aquesta Direcció General és competent per a la resolució del present recurs ordinari, tant pel que estableixen els articles 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21.05.91).
  
Segon
  
El que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
Tercer
  
L'article 1.252 del Codi Civil i reiterada jurisprudència estableixen com a requisit essencial perquè tinga efectes la presumpció de cosa jutjada l'existència de sentència judicial ferma emesa pels tribunals ordinaris, independentment que a més hagen de concórrer les tres identitats processals de subjecte, objecte i raó petitòria.
  
Quart
  
Una resolució administrativa, en aquest supòsit de no-admissió a tràmit de les sol·licituds d'ajudes econòmiques directes, no pot equiparar-se amb el concepte de sentència judicial en els termes que regula l'article esmentat; per això, en aquest camp de l'ordenament administratiu no pertoca segons el parer d'aquesta Direcció General aplicar l'efecte de cosa jutjada.
  
En conseqüència, cal retrotraure les actuacions perquè en vista de les actuacions es dicte una nova resolució ajustada a dret.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió de Promoció Privada, resolc:
  
Estimar el recurs ordinari interposat pel senyor Fernando Blanco Seco contra la Resolució de 3 de desembre de 1996, del Servei Territorial d'Arquitectura i Habitatge d'Alacant, que queda revocada.
  
Contra la present resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta.
  
Per a la interposició de l'esmentat recurs serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableixen l'article 57.2.f (en relació amb la disposició addicional onzena de la LRJAP i PAC) i l'article 58 de la Llei de 27 de desembre de 1956, Reguladora de la Jurisdicció Contenciosa Administrativa, així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que puga interposar qualsevol altre recurs que estime convenient.